AMATA ได้รับประโยชน์ EEC แถมกำไรโตเด่นปี61-62 แนะซื้อเป้า 28 บ.อัพไซด์ 34%
AMATA ได้รับประโยชน์ EEC แถมกำไรโตเด่นปี61-62 แนะซื้อเป้า 28 บ.อัพไซด์ 34%
9 พ.ค. 2561

บล.ซีจีเอส-ซีไอเอ็มบี ระบุในบทวิเคราะห์วันนี้(9พ.ค.) ว่า บริษัท อมตะ คอร์ปอเรชัน จำกัด (มหาชน) หรือ AMATA  จะรายงานกำไรสุทธิ 307.5 ล้านบาท (-2.7% เทียบไตรมาสก่อนหน้า, +22.7%เทียบช่วงเดียวกันของปีก่อน) ใน ไตรมาส 1/61 คิดเป็น 17.1% ของประมาณการทั้งปี
AMATA คาดมียอดขายที่ดินใหม่เพียง 28 ไร่ใน ไตรมาส 1/61 แต่น่าจะเพิ่มสูงขึ้นในไตรมาส 2/61 AMATA ยังตั้งเป้ายอดขายที่ดินปีนี้อยู่ที่ 925 ไร่ ขณะที่คาดว่ายอดขายที่ดินใหม่จะเพิ่มขึ้นใน2H18 หลังพ.ร.บ.เขตพัฒนาเศรษฐกิจพิเศษภาคตะวันออก (EEC) มีผลบังคับใช้
BOI พบว่าการลงทุนในไทยอิงยอดขอรับการส่งเสริมการลงทุนในไตรมาส 1/61 เพิ่มขึ้นก้าวกระโดดเป็น 2.036 แสนล้านบาท ยังแนะนำ “ซื้อ” AMATA ในฐานะผู้ได้รับประโยชน์จาก EEC และกำไรมีแนวโน้มเติบโตในปี FY18-19